钦定古今图书集成/理学汇编/学行典/第239卷 > 李琮〈子秉〉
## 钦定古今图书集成/理学汇编/学行典/第239卷 > 李琮〈子秉〉

按《南昌郡乘》：李琮，字世京，丰城人。从之子，趣尚高雅，
开馆延师，诸来学者皆饩廪之。邑东有长堤，岁苦江
流湍啮，琮输资于官，易之以石，遂为一方永利。子秉
任高安酒正，前官败酒六百斛，秉以问，琮曰：“隐而不
言，非忠也；发而有罪，非仁也；力可及而弗为，非义也。”
秉从之，遂捐千缗鬻酒以偿代者，始得去。以秉累封
工部侍郎。